HeTree/MevakerConcSen huggingface dataset:
לדעת משרד מבקר המדינה, התנהלות זאת של חברים בוועדת הקליטה לא הייתה תקינה.
על הנהלתה של חברת נמל אשדוד לנקוט את הצעדים הדרושים כדי להבטיח שכל החברים בוועדת הקליטה, לרבות נציגי הוועדים, יקבלו החלטות אובייקטיביות ושוויוניות, ולצמצם ככל האפשר את התופעה של העדפת קרובים בקבלה לעבודה בנמל, המעוררת חשש לפגיעה בטוהר המידות.
החברה השיבה במרס 2007 למשרד מבקר המדינה כי אין להנהלתה שליטה על בחירת נציגי הוועדים בוועדת הקליטה ועל החלטותיהם בדיוני הוועדה שהם משתתפים בהם.
ואולם כאשר היה ברור כי חברי הוועדים מטים במכוון ציון של מועמד, נקטה ההנהלה, שחבריה הם רוב בוועדה ונקיים משיקולים זרים, הליך שיבטיח שתתקבל החלטת הרוב: חוות הדעת של כלל 54 דוח שנתי58א .
חברי הוועדה נפסלה, והתקיימה הצבעה מחודשת על המועמד.
לדברי החברה, הליך זה מבטיח נטרול של הטיה מכוונת ומתואמת של ציונים מצד חלק מחברי הוועד.
לדעת משרד מבקר המדינה אין מדובר בהטיה של ציונים של כמה מועמדים אלא כפי שתואר לעיל, בדפוס הצבעה קבוע של נציגי הוועד בוועדת הקליטה, שהעדיפו מועמדים שיש להם קרובי משפחה בנמל.
דפוס זה של הצבעה פוגע בסיכויי מועמדים אחרים להתקבל לעבודה; תוך ניצול לרעה של תהליך האיתור והקליטה שאמו ר היה להיות תהליך מובנה ומושכל, ולהביא לבחירת המתאימים ביותר.
בפועל דפוס הצבעה זה היה נתון להטיות.
הרפורמות בנמלים נועדו לייעל את העבודה בהם, לתקן עיוותים ולשפר את ניהולם ואת יחסי העבודה בהם.
לפיכך על חברת נמל אשדוד לפעול לתיקון הליקויים שנוצרו בנמל בעבר, לרבות הליקויים בתהליך האיתור והקליטה של עובדים בו.
07 למשרד מבקר המדינה, כי אין לה שום אפשרות לתקן את העיוותים שהביאו לקליטת קרובי משפחה בכמויות גדולות.
עוד הוסיפה כי "כל העובדים בנמל אשדוד נקלטו בחברה מכוח החוק וההסכמים הקיבוציים שהונחלו לחברה ללא כל אפשרות מצידה לשלוט בהם".
לדעת משרד מבקר המדינה, יש לראות בחומרה העדפת העסקת קרובי משפחה כפי שתואר לעיל.
הסכמי העבודה הקיבוציים נועדו להקנות לארגון העובדים מעמד הולם כלפי המעביד, על מנת להגן על ענייני העובדים כקבוצה; אולם הנתונים שנבדקו מלמדים כי מעמד זה נוצל בעבר, מנוצל בהווה ועלול להיות מנוצל בעתיד להעדפת קרובים.
הימנעותה של החברה מביצוע הפעולות הנדרשות, תוך כניעה ללחצי העובדים, עשויה אולי לפתור בעיה לטווח הקצר, אולם בטווח הארוך היא מביאה להנצחתה של נורמה פסולה, באופן הפוגע בציבור ובקופה הציבורית ונוגד את תקנת הציבור.
העסקת קרובי משפחה רבים כל כך בגוף ציבורי אינה תקינה.
על כן ראוי היה שדירקטוריון החברה והנהלתה הבכירה יפעלו ביתר שאת להפסקת תופעה זו.
משפט העבודה הקיבוצי נועד להקנות לארגון העובדים מעמד הולם כלפי המעביד כדי להגן על ענייני העובד ים כקבוצה, אולם הנתונים מלמדים כי מעמד זה נוצל להעדפת קרובי משפחה.
השגת "שקט תעשייתי" בטווח הקצר, עשויה אולי לפתור בעיה זמנית לטווח הקצר, אולם בטווח הארוך היא מביאה לידי הנצחתה של נורמה פסולה, על חשבון השמירה על כללי מינהל תקין וטוהר מידות ובכך החברה אינה ממלאת את חובותיה כנאמן הציבור ופוגעת בציבור הנזקק לשירותי הנמל, בציבור המועמדים לעבודה בנמל שאין להם קרובים בו ובקופה הציבורית.
העסקת קרובים בנמל אשדוד בתקופת ניהולו ע"י חברת נמל אשדוד בע"מ .
על חברת נמל אשדוד חלות ההגבלות שנקבעו בתקנות קרובי משפחה, ועד מרס 2007 .
לא הוציאה החברה נוהל ליישום ההגבלות האלה העסקת עובדים בשמונה תאגידים ציבוריים 55 .
באפריל 2005 החלו הדירקטוריון וועדת כו ח אדם ומינהל של הדירקטוריון לדון בהתאמת נוהלי החברה לתקנות קרובי משפחה.
07 פרסמה החברה נוהל מעודכן בדבר גיוס וקליטת עובדים.
באשר להעסקת קרובי משפחה נקבע בין השאר בנוהל, כי חל איסור להעסיק קרוב משפחה, אלא אם הוא המועמד המתאים ביותר למשרה, והמנהל הכללי והיועץ המשפטי אישרו בחתימתם את תקינות ההליך.
עוד נקבע כי חל איסור מוחלט להעסיק קרובי משפחה בתפקידים ביניהם קיימים יחסי כפיפות ישירים או עקיפים או כאשר קרבת המשפחה עלולה לעורר חשש לניגוד עניינים, ובכפוף לכללים.
בנוהל הודגש כי על מנת למנוע קליטה של קרוב משפחה בניגוד לכללים, יש לפעול באופן מוקפד ותוך מתן משקל יתר לחופש העיסוק של כלל המועמדים הפוטנציאליים.
גם לאחר הקמת החברה בפברואר 2005 היא לא הקימה מאגר מידע על קרובי משפחה.
מאגר כזה חיוני לא רק לאיתור קירבת משפחה אלא גם למניעת כפיפויות בעבודה של בני משפחה, מניעת עבודת קרובים באותה יחידה ומניעת ניגוד עניינים.
במרס 2007 הודיעה החברה למשרד מבקר המדינה כי בשלב זה כבר קיים מאגר קרובי משפחה (שהוקם בדצמבר 2006 ).
במקביל פנתה ההנהלה לכלל עובדי החברה במטרה לעדכן את נתוניהם הכלולים במאגר זאת בנוסף להצהרות על קרובי משפחה שמילאו מועמדים בעת קבלתם לעבודה בנמל.
החברה הודיעה במאי 2007 בתשובה נוספת למשרד מבקר המדינה, כי גם אם רובם של עובדי הנמל לא שיתפו פעולה (לפ י הנחיית הוועד) ולא דיווחו על קרובי משפחה, 421 עובדים העבירו בתחילת 2007 .
עדכון על קרובי משפחתם המועסקים בנמל בתקנות בדבר העסקת קרובים נקבע כי בדין וחשבון של יו"ר הדירקטוריון, שעל כל חברה להגיש לרשות החברות הממשלתיות בהתאם לסעיף 25 ,לחוק החברות הממשלתיותתכלול החברה פירוט של מספר קרובי משפחה של עובדיה שנקלטו בשנה החולפת ותפקידיהם בחברה, קרבת המשפחה של כל אחד מהם לעובד בחברה ותפקידו של אותו עובד.
עוד נקבע בתקנות האמורות כי דיווח כזה יוגש אחת לשישה חודשים או בכל עת לפי דרישת השרים.
לפי דיווח ששלחה החברה לרשו ת החברות ב - 5.
06 , בשנת 2005 נקלטו בנמל אשדוד 157 עובדים, ומהם ל-42 (כ-27% .
) יש קרבת משפחה לעובד אחר בנמל החברה הודיעה בנובמבר 2006 למשרד מבקר המדינה כי אין בידיה נתונים לגבי כלל קרובי המשפחה המועסקים בחברה שכן רוב עובדי החברה הועברו אליה מרנ"ר, בה לא נדרש ו העובדים למלא הצהרה בדבר קרובי משפחה המועסקים בנמל.
לדעת משרד מבקר המדינה על החברה לבנות מאגר מידע שלם על היקף העסקת קרובים בחברה.
לשם כך עליה לפעול ללא דיחוי כדי שכל העובדים ימלאו טופסי הצהרה מעודכנים על קרובי משפחה המועסקים בנמל ולדאוג לכך שלא יהיה מקרה של קרובי משפחה העובדים בכפיפות או באותה יחידה, או שקרבת המשפחה ביניהם עלולה ליצור ניגוד עניינים.
היקף העסקת קרובים בחברה .
05 הועסקו בחברת הנמל 1,176 עובדים, מתוכם 519 ( עובדים44% ) הם קרובי משפחה; 228 עובדים מתוכם נקלטו לעבודה בנמל לאחר ש-291 קרובי משפחתם כבר עבדו בנמל; 197 מהעובדים נקלטו עוד בתקופת ניהול הנמל ע"י רנ"ר, לאחר ש-247 מקרובי משפחתם כבר עבדו בנמל; ו -31 מהעובדים נקלטו בתקופת החברה לאחר ש -44 קרובי משפחתם כבר עבדו בנמל.
העסקת קרובי משפחה בשיעור כה גבוה מסה"כ עובדי החברה מלמדת שבקבלת עובדים חדשים יש מגמה להעדיף מועמדים שיש להם קרובי משפחה בנמל.
החברה הסבירה בתשובתה בנובמבר 2006 למשרד מבקר המדינה כי שיעור קרובי המשפחה המועסקים בחברה אינו מוכיח העדפת קרובי משפחה.
לפי נתוני החברה שנמסרו למשרד מבקר המדינה שיעור לא מבוטל של מתמודדים במכרזים הוא של מועמדים להם קרובי משפחה בחברה.
בבדיקה שערכה החברה במדגם מכרזים (כ -70% מהמכרזים החיצוניים הפומביים) שהתקיימו ממרס 2005 ואילך, נמצא כי לכ-31% מכלל המוזמנים לוועדת קליטה היו קרובי משפחה בחברה וכי לכ -37% מקרב כלל העובדים שנקלטו יש קרובי משפחה בחברה.
לדעת משרד מבקר המדינה, שיעור כה גבוה של מוזמנים לוועדת קליטה שיש להם קרובי משפחה המועסקים בנמל מצביע על מגמה ואינו מהווה מקריות סטטיסטית גרידא.
על החברה לקיים את המכרזים לקבלת עובדים באופן שיבטיח שלכל המתמודדים בהם, לרבות מי שאין להם קרובי משפחה בנמל, תינתן הזדמנות שווה להתקבל לעבודה בנמל.
מנהל מחלקת מינהל ומשאבי אנוש בחברת נמל אשדוד הסביר למשרד מבקר המדינה כי אחת הסיבות לשיעור הגבוה של קרובי המשפחה המועסקים הנמל היא הדרישה שהמועמדים לעבודה בנמל יגורו באזור אשדוד - דרישה הנובעת מהצורך בעובדים שיהיו זמינים ויוכלו להגיע לנמל בתוך פרק זמן קצר, אם יתבקשו לעשות זאת.
בעקבות הערות משרד מבקר המדינה וחוות דעת של היועצת המשפטית של החברה, ולפיה בדרישה "מגורים באשדוד חובה" שהחברה מציבה לפני המתמודדים במכרזיה, יש משום פגיעה בשוויוניות הליך המכרז, ביטלה החברה בדצמבר 2006 את הדרישה האמורה, ובמקומה נכתב במכרזיה: "תנאי להעסקה - מגורים במרחק של עד 30 ק"מ מהנמל בעת העסקה".
התופעה של העסקת קרובי משפחה יצרה קבוצות של משפחות מורחבות ("חמולות") בנמל; הביקורת העלתה כי ל-28 מעובדי נמל אשדוד68 קרובי משפחה מקרב העובדים הוותיקים מהם.
21 נקלטו בנמל בפרק הזמן מאי1995 עד יוני 2004 , דהיינו בעת שרנ"ר ניהלה את הנמל.
כמו כן הועלה של-20 מעובדי נמל אשדוד יש 41 .
קרובי משפחה שנקלטו אחריהם בנמל 2.
עוד נמצא כי ל-19 עובדים שנקלטו בנמל אשדוד (בהם שניים שהתקבלו לאחר הקמת החברה) יש קרבת משפחה לחברי ועד: לשניים יש קרובים בוועד עובדי מחלקת התפזורת, לשניים בוועד מנהלי העבודה של בתי המלאכה, ולחמישה בוועדים של מחלקות הים, התפעול, שירותי התפעול והציוד המכאני.
בסך הכול היו לעובדים אלה תשעה קרובי משפחה חברי ועד.
העסקת עובדים בשמונה תאגידים ציבוריים 57 .
בני משפחה באותו מדור בנמל אשדוד .
הביקורת העלתה כי בניגוד להוראות החלות על עובדי המדינה ולתקנות העסקת קרובים, שבעה מעובדי נמל אשדוד מועסקים באותה יחידה עם קרובי משפחה שנקלטו בנמל לפניהם, במצב העלול ליצור יחסי כפיפות ביניהם או יחסי עבודה באותה יחידה.
החברה הודיעה כי מקובל עליה שאין זה ראוי שהעובדים האמורים יעבדו בצוות שהממונה עליו הוא קרוב משפחתם; וכי ככל שניתן תחת המגבלות שבהסכמים הקיבוציים, היא תפעל למניעת מצבים כאלה ואף תנחה בעניין זה את ראשי המדורים הנוגעים בדבר.
משרד מבקר המדינה הפנה את תשומת לב החברה לכך שאסור להעסיק קרובי משפחה באותה יחידה או במצבים שעלול להיווצר בהם ניגוד עניינים, גם אם אין יחסי כפיפות בין הקרובים; והעיר לה שעליה לכלול איסור זה בנהליה ולהפסיק להעסיק קרובי משפחה במצב של ניגוד עניינים, כפי שתואר לעיל.
בינואר 2007 הודיעה החברה למשרד מבקר המדינה כי התקיימו דיונים עם גורמים שונים בארגון בסקטורים השונים ומנהליהם הונחו שלא לשבץ קרובי משפחה באותו צוות (יד) 36.
מכרז מנובמבר 2006 למשרות סוור .
בנובמבר 2006 פרסמה חברת נמל אשדוד בעיתונות מכרז של משרות סוור, וכ - 1,200 מועמדים הגישו את מועמדותם.
בהתאם לקבוע בהסכם 2004 , הודיעה הנהלת החברה לוועד העובדים על זימון ועדת הקליטה.
הנציגות מצידה הודיעה כי חבריה בוועדת הקליטה יהיו מר אלון חסן-יו"ר ועד ציוד מכני, ומר אבינועם שושן -יו"ר ועד התפעול.
בנובמבר 2006 עתרה החברה לבית הדין האזורי לעבודה בבאר שבע37 וביקשה להצהיר על פסלותם של נציגי הוועדים מלכהן בוועדת הקליטה למשרת סוור בנימוק שהוועדים אירגנו קורס הכנה למשרה שהוגבל למועמדים שהיו להם קרובי משפחה בנמל ושמומן ע"י קרובי המשפחה.
07 קבע בית הדין כי אין מקום לפסילה "גורפת" של חברי נציגות העובדים מחברותם בוועדת הקליטה כל אימת שבן משפחה של מי מהעובדים עומד בפני הוועדה - אלא רק במקרה שבו יש ניגוד עניינים אישי של אותו חבר ועדה.
באשר לארגון הקורס ע"י הוועד קבע בית הדין כי ארגון קורס הכנה למבחן על ידי נציגות העובדים אינו נופל, לפי בית הדין, בגדר פעילות פסולה של הנציגות, שכן כאמור ככל שהקורס האמור משפר את ההכנה למבחן, הרי שאמות המידה למבחן עצמו, והתוצאות בו, מנותקות לחלוטין מהנציגות, והנהלת החברה היא זו שקובעת באופן בלעדית כל דבר ועניין בנושא זה מכוח הסכם 2004.
כינוי לקבוצת עובדים בנמל (סוורים) שיש להם מטלה משותפת 37 ס"ק (באר שבע) 1032/0 6 .
חברת נמל אשדוד בע"מ נ' הסתדרות העובדים הכללית החדשה (מובא בתקדין).
חברת נמל אשדוד ערערה על פסק הדין האמור לפני בית הדין הארצי לעבודה.
07 קבע בית הדין38 כי יש מקום לפסול כל חבר בוועדת הקליטה שיש לו, או יהיה לו בעתיד, קרוב משפחה בקרב המועמדים הסופיים שאמורים לעמוד לפני הוועדה, אולם קיבל את עמדת בית הדין האזורי לגבי אי-פסלות הקורס.
על כן, מן הראוי לדעת משרד מבקר המדינה שהנהלת נמל אשדוד תוודא כי לשום חבר בוועדת הקליטה אין ניגוד עניינים בפעילותו, ובכלל זה שלאיש מהם אין קרוב משפחה בקרב המועמדים.
חברת נמל אשדוד בע"מ נ' הסתדרות העובדים הכללית החדשה העסקת עובדים בשמונה תאגידים ציבוריים 59 .
הוראות בדבר קליטת עובדים .
על פי חוק רשות הנמלים, הכללים בעניין קבלת עובדים לרשות ומינוים יהיו תואמים את הכללים החלים על עובדי המדינה בעניין זה , בשינויים שתקבע הרשות באישור הממשלה .
הוראת חוק זו חייבה את רנ"ר להחיל על הנמלים את ההגבלות שנקבעו בחוק שירות המדינה (מינויים), התשי"ט - 1959 (להלן- חוק מינויים), בכללי שירות המדינה (מינויים) (סייגים בקרבת משפחה), התשכ"ט - 1969 , ובתקשי"ר; אולם הדבר לא נעשה.
05 פרסם שר האוצר את תקנות העסקת קרובים.
תקנות אלו חלות על החברה.
עתירה לבג"ץ בעניין העדפת קרובי משפחה ברשות הנמלים .
בשנת 2000 , לפני הקמת החברת נמל חיפה, הגישה העמותה "תנו לעבוד בכבוד" עתירה לבג"צ נגד ממשלת ישראל ורשות הנמלים 39 , וביקשה להפסיק את הנוהג של העדפת קרובי משפחה בקבלת עובדים לנמלים.
בתשובת המדינה לבג"ץ מסרה פרקליטות המדינה, בשם המשיבים ב- 31.
00 כי תהליך קבלתם של העובדים בנמל חיפה כלל גם מתן עדיפות לקרובי משפחה, ושל- 50% מעובדי הנמל יש קרובי משפחה בקרב עובדיו.
רשות הנמלים וממשלת ישראל התחייבו בפני בית המשפט העליון, כי מכאן ולהבא יפעלו בנושא קבלת עובדים לרנ"ר על-פי חוק המינויים וההסדרים המתחייבים ממנו, ובעתיד לא תינתן עדיפות לקרובי משפחה בקבלתם לעבודה ברשות בעקבות התחייבות זו חזרה בה העותרת מן העתירה.
נמצא כי החברה ניהלה רשימה של המועסקים בנמל וכללה בה מידע רק על קרובי משפחה מדרגה ראשונה (בן זוג, הורה, בן, בת)40 .
השוואה שערך משרד מבקר המדינה בין רשימת קרובי משפחה המועסקים בנמל שהעלתה הביקורת ושכללה קרובי משפחה כמוגדר בתקשי"ר, לבין הרשימה שבידי הנהלת הנמל, העלתה כי היא אינה כוללת 121 קרובי משפחה שאינם מדרגה ראשונה: 56 עובדים שנקלטו לאחר ש-65 .
קרובי משפחתם כבר עבדו בנמל משרד מבקר המדינה העיר לחברה כי עליה לדרוש מכל עובדי הנמל למלא הצהרה מפורטת על קרובי משפחתם המועסקים בנמל ו לעבד הצהרות אלה לצורך הקמת מאגר מידע על קרובי משפחה.
מאגר כזה הוא חיוני לא רק לאיתור קירבת משפחה אלא גם למניעת כפיפויות בעבודה של בני משפחה, מניעת עבודת קרובים באותה יחידה ומניעת ניגוד עניינים.
החברה הודיעה למשרד מבקר המדינה במרס 2007 כי היא החלה להזין למערכת הממוחשבת החדשה שלה נתונים מלאים על קשרי המשפחה בקרב עובדיה.
עוד הודיעה החברה כי .
39 בג"צ 3123/00 עמותת תנו לעבוד בכבוד נגד רשות הנמלים וממשלת ישראל.
העסקת עובדים בשמונה תאגידים ציבוריים 61 .
לאחרונה אושר בה נוהל חדש ולפיו על כל עובד חדש, לציין בהצהרה מפורטת לפני קבלתו לעבודה אם יש לו קרבת משפחה מכל סוג שהוא למי מעובדי החברה.
סדרי קליטת קרובי משפחה עד הקמת החברה .
05 מועד בו הסתיים ניהול הנמל ע"י רנ"ר הועסקו בחברה923 עובדים, ל-221 מהם (24% ;); היו קרובי משפחה המועסקים בחברה 113 עובדים מתוכם נקלטו לאחר שקרובי משפחתם כבר עבדו בנמל.
העסקת קרובי משפחה בשיעור כה גבוה מסה"כ עובדי נמל חיפה מלמדת שבקבלת עובדים חדשים לנמל הייתה נטייה להעדיף מועמדים שיש להם קרובי משפחה.
לדעת משרד מבקר המדינה על החברה לפעול לתיקון הליקויים והעיוותים שנוצרו גם אם התרחשו טרם הקמתה.
הביקורת העלתה כי מאז ניתנה התחייבות המדינה לבג"ץ - סוף אוגוסט 2000 - עד 16.
05 , מועד העברת ניהול ה נמל מרנ"ר לחברת נמל חיפה, התקבלו לעבודה בנמל 307 עובדים חדשים; וכי ל -66 (22% ) מהם היו קרובי משפחה בקרב העובדים הוותיקים בעת קבלתם לעבודה.
את תשובת מר עמוס רון, ששימש מנכ"ל רנ"ר מאפריל 2002 עד פברואר 2005 , ראה לעיל בפרק על חברת נמל אשדוד בע"מ.
בפרק הזמןשבו ניהלה רנ"ר את נמל חיפה נדרשו עובדים חדשים למלא שאלון אישי שבו היו צריכים להצהיר על קרובי משפחה המועסקים בנמל.
בטופס זה לא הוגדרו סוגי הקרבה המשפחתית עליה היה חייב העובד להצהיר.
הביקורת העלתה כי ארבעה עובדים שנקלטו בנמל עד 17.
05 לא דיווחו, או דיווחו דיווח חלקי על קרובי משפחה המועסקים בנמל אך לא ננקטו נגדם צעדים משמעתיים כלשהם.
גם בחברת נמל חיפה נדרשים עובדים חדשים להצהיר בשאלון אישי על קרובי משפחה המועסקים בנמל.
הביקורת העלתה כי בשאלון לא הוגדרו ופורטו סוגי הקרבה המשפחתית עליה חייב היה העובד להצהיר, אף לא נכתב כי יש לפרט את כל הקרובים41.
לפי הכללים שנקבעו בתקשי"ר 62 דוח שנתי58א .
06 הועסקו בנמל חיפה988 עובדים, ול-248 (25% ) מתוכם היו קרובי משפחה בנמל.
125 עובדים נקלטו לאחר ש-123 קרובי משפחתם כבר עבדו בנמל.
מאז הקמת החברה בפברואר 2005 ועד ל - 4.
06 נקלטו בנמל חיפה 40 עובדים חדשים.
הביקורת העלתה כי לשמונה מהם (20%) יש קרובי משפחה שכבר עבדו בנמל.
לאחר הקמת החברה חלות עליה תקנות העסקת קרובים.
בעקבות הביקורת עיגנה החברה בנהלי עבודתה, בינואר 2007 , הסדרים מחייבים של קליטת עובדים, תוך מתן ביטוי לתקנות.
הנוהל מחייב בין השאר פרסום מכרז פומבי שוויוני ותחרותי.
בנוהל נדרש כל מועמד לעבודה להצהיר על כל סוג קרבת משפחה לעובד אחר בחברה.
עוד נקבע בנוהל הליך קליטת עובדים בהתאם לקריטריונים שוויוניים וענייניים שייקבעו מראש, על פי דירוג המועמדים למשרה על פי מידת ההתאמה המיטבית לדרישות המשרה; במטרה למנוע מצב בו קרבת משפחה תקנה עדיפות בקליטתו של מועמד למשרה.
נמצא כי, הנהלת חברת נמל חיפה לא העבירה לרשות החברות הממשלתיות דיווחים על קרובי משפחה המועסקים בה, כנדרש בכללים.
07 הודיעה החברה כי דו"ח יו"ר הדירקטוריון לשנת 2006 אמור להיות מוגש תוך מספר ימים לרשות החברות הממשלתיות.
נמצא כי לשבעה עובדים שנקלטו בנמל חיפה- ארבעה בעת שנוהל על ידי רנ"ר ושלושה בעת שנוהל על ידי החברה - יש קרבת משפחה ליותר מעובד אחד ותיק.
לאחד מהם יש קרבת משפחה עם ארבעה עובדים ותיקים ממנו, ולכל אחד מהאחרים יש קרבת משפחה עם שני עובדים ותיקים מהם.
התופעה של העסקת קרובי משפחה יצרה קבוצות של משפחות מורחבות ("חמולות") בנמל.
ל-12 עובדים ותיקים יש קרבת משפחה ליותר מעובד אחד שנקלט אחריהם, ובסה"כ ל-26 עובדים שנקלטו בנמל אחריהם: לשניים מ-12 העובדים האמורים יש קרבת משפחה לשלושה עובדים חדשים שנקלטו אחריהם (בסה"כ שישה עובדים), ולעשרה מהם יש קרבת משפחה לשני עובדים חדשים שנקלטו אחריהם (בסה"כ 20 עובדים).
כל38 העובדים נקלטו בנמלבעת שהיה בניהולה של רנ"ר.
סדרי קליטת קרובי משפחה לאחר הקמת חברת נמל חיפה בע"מ .
נמצא כי 74 קרובי משפחה מועסקים בנמל חיפה באותה מחלקה42 (36 עובדים ותיקים ו-38 עובדים חדשים), במצב העלול ליצור ביניהם יחסי כפיפות, כמפורט בטבלה להלן: .
42 מחלקה- סקטור לפי הגדרת חברת הנמל.
העסקת עובדים בשמונה תאגידים ציבוריים 63 סה"כ מספר עובדים חדשים מספר עובדים ותיקים סך כל העובדים בסקטור הסקטור 6 3 3 135 סוור 2 1 1 54 עגינה 14 7 7 215 עובדי מינהל 52 27 25 388 ציוד מכני 74 38 36 792 סה"כ .
35 עובדים חדשים מבין ה-36 שנקלטו באותו סקטור, נקלטו בתקופה שהנמל היה במסגרת רנ"ר.
חברת נמל חיפה מסרה בתשובתה ממרס 2007 כי "אכן אין ודאות שבעת הצבת צוותי עבודה מאותו סקטור לא מוצבים קרובי משפחה באותה משמרת.
ואולם בשל נוהגים מחייבים, הסכמים קיבוציים ותנאים שהכתיבו הממשלות, ובשל היקף התופעה של העסקת קרובי משפחה בנמל כפי שנקבעה ע"י רנ"ר אין ביכולתה, באמצעים העומדים לרשותה, למנוע היווצרות יחסי כפיפות בין קרובי משפחה המועסקים בה".
החברה ציינה כי על אף האילוצים האמורים, משהונהג בה סידור עבודה ממוחשב יכולתו של ממונה במחלקות התפעול, המונות כ-600 .
עובדים, להשפיע על תנאי ההעסקה של עובד במשמרת, היא שולית לדעת משרד מבקר המדינה על ההנהלה הבכירה של החברה להמשיך ולפעול כך שלא יועסקו באותו סקטור קרובי משפחה, מצב העלול ליצור ביניהם יחסי כפיפות או תוך ניגוד עניינים.
הדואר בישראל פעל כיחידת סמך של משרד התקשורת, ועם חקיקת חוק רשות הדואר, התשמ"ו- 1986 (להלן- חוק הדואר), החל לפעול כרשות סטטוטורית.
בשנת 2000 החליטה הממשלה להפוך את רשות הדואר (להלן- הרשות) לחברה ממשלתית ולפתוח את שוק הדואר לתחרות.
שינוי זה בא לידי ביטוי בתיקון משנת 2004 ,לחוק הדואר שקבע בין היתר, את סדרי המעבר ממעמד של רשות למעמד של חברה ממשלתית ואת סדרי הפעילות של החברה.
במרס 2006 החלה לפעול חברת דואר ישראל בע"מ (להלן - חברת הדואר או החברה).
בחוק הדואר נקבע שתנאי העבודה, השכר ותנאי הפרישה של עובדי הרשות, יהיו כשל עובדי המדינה.
05 נחתם הסכם קיבוצי בין הסתדרות עובדי המדינה ונציגי ועדי העובדים של הרשות לבין הנהלת הרשות ומשרדי הממשלה הנוגעים בדבר - משרד האוצר ומשרד התקשורת (להלן - הסכם המעבר).
בהסכם המעבר נקבע כי הזכויות של עובדי הרשות שיעברו לחברת הדואר ותנאי עבודתם יוקפאו במשך חמש שנים; וכי עובד קבוע של הרשות שיועבר לחברה יהיה עובד קבוע גם בחברה.
כן נקבע שהחברה תקלוט כ -950 עובדי קבלן שהועסקו ברשות במשך חמש שנים ויותר.
במרס 2006 , לאחר שהרשות הפכה לחברה, חלו עליה הוראות חוק החברות הממשלתיות וכן תקנות העסקת קרובים.
בהסכם המעבר הוחלו הוראות התקשי"ר על עובדי החברה, כפי שחלו עליהם, על פי דין, בעת שהדואר היה רשות.
הן התקשי"ר והן חוק החברות הממשלתיות קובעים מגבלות על העסקת קרובי משפחה, אולם אינם אוסרים זאת לחלוטין.
העסקת קרובי משפחה רבים בארגון מעידה על תרבות ארגונית פסולה המתבטאת בקיומה של אפשרות מובנית להעסקת קרובים, ועשויה להצביע על אי-שמירה על עקרונות ציבוריים ראויים, כגון עקרון שוויון ההזדמנויות בהליכי קבלתם של עובדים.
קליטה שיטתית של קרובי משפחה בארגון עלולה לגרום לכך שהמועמדים שיתקבלו לעבודה לא יהיו המועמדים המתאימים ביותר, ואף להביא להטיה של החלטות מינהליות לטובת קרובים.
הביקורת העלתה שמצב כזה שורר בחברת הדואר.
בדיקה בקובץ עובדי החברה שנוהל באגף למינהל ומשאבי אנוש העלתה כי בסוף פברואר 2006 היו ל-724 (14.
6% ) מקרב4,966 העובדים קרובי משפחה המועסקים בחברה; ומהם ל-566 היה קרוב אחד המועסק בחברה; ל-121 - שני קרובים; ל-34 - שלושה קרובים ולשלושה - ארבעה קרובים.
הבדיקה העלתה גם תופעה בולטת של העסקת קרובי משפחה מדרגה ראשונה בחברה: ל-206 עובדים היו אחים או אחיות המועסקים בחברה; ל-48 היו בנים או בנות בקרב עובדיה; וכן הועסקו בחברה 98 .
זוגות נשואים העסקת עובדים בשמונה תאגידים ציבוריים 65 .
נמצא כי לשישה מבין29 (%20.
7 ) בעלי תפקידים מיוחדים43 שעבדו ברשות הדואר היו קרובי משפחה ברשות.
לאחר שהרשות הפכה לחברה פרשו שלושה מהם, ושלושת האחרים עדיין מועסקים בדואר.
בדיקת נתוניהם של בעלי הדרגות הבכירות בקרב עובדי החברה בדירוג המינהלי ובדירוגים המקצועיים (מח"ר, מהנדסים והנדסאים וטכנאים) העלתה שיש לעובדים אלה שיעור גבוה של קרובי משפחה המועסקים בחברה (בין-9% ל- 45%.
בחברת הדואר, כמו ברשות הדואר שקדמה לה, יש ועד עובדים לרבות מהיחידות.
מבין חברי הוועדים נבחרים נציגים למועצת העובדים; ומבין חברי המועצה נבחרת הנציגות הארצית של העובדים.
כן נבחרים שניים מחברי הוועדים לחברים בדירקטוריון.
הוראות התקשי"ר ותקנות העסקת קרובים אינן עוסקות בוועדי עובדים.
עם זאת, לנוכח ההשפעה שיש לנציגי העובדים על הארגון, העסקת קרובים של חברי ועד עובדים בארגון דומה להעסקה של קרובי מנהלים.
בשני המקרים עולה חשש לניגוד עניינים ואפשרות של הטיית החלטות לטובת קרובי משפחה המועסקים בארגון.
בדיקת העסקתם של קרובי משפחה של חברי מועצת העובדים שכיהנה בפברואר 2006 ומנתה45 חברים, העלתה שהיו להם באותו מועד19 (42% ) קרובי משפחה המועסקים בחברה.
לשישה מאותם חברי מועצה היו שני קרובים המועסקים בחברה; לאחד היו שלושה קרובים; ולאחד - ארבעה.
יצוין כי ליקויים הנוגעים לקבלת עובדים בחברת הדואר החלו עוד בימי רשות הדואר.
בדוח השנתי 52 א של מבקר המדינה 44 צוין, בין השאר, כי בשנים 1999 ו- 2000 חרג בהרבה מספרם של עובדי הרשות שהועסקו לפי חוזה שכר כולל45 ממספר העובדיםשהרשות היית ה רשאית להעסיק בדרך זו; וכי הם לא נבחרו במכרז.
עוד נאמר בדוח כי עובדים שהתקבלו והועסקו שלא על פי הכללים, עסקו בפעילות פוליטית, וכמה מהם היו קרובי משפחה של עובדים בכירים ברשות.
חלק מהעובדים שדובר בהם בדוח האמור מועסקים גם בחברה.
עובדים בכירים וחברי הנהלה בגוף ציבורי אמורים להקפיד במיוחד על שמירת עקרון השוויון, לפעול בנאמנות לטובת כלל הציבור ולשמש דוגמה בעניינים אלה.
מספרם הרב של קרובי המשפחה של עובדים בכירים בחברת הדואר ושל חברי מועצת העובדים של החברה עלול לפגוע בתפקוד החברה וכן באמון הציבור בתקינות פעולתה כחברה ממשלתית המספקת שירותים חיוניים לציבור הרחב ומתחרה עם חברות דומות.
גיוס עובדים למשרות זוטרות אינו חייב במכרז.
מהבדיקה עולה שקרובי משפחה של עובדים בכירים בחברת הדואר ושל חברי מועצת העובדים, התקבלו לעיתים לתפקידים שלא חלה לגביהם חובת מכרז.
מרביתם של קרובי המשפחה .
עובדים שהועסקו על פי חוזה אישי בשכר צמוד לשכר המנכ"ל 44 ראודוח שנתי 52א ( 2001 '), עמ425.
45 הסדר להעסקת עובדיםבארבע הדרגות הבכירות בסולם השכר, במשך פרק זמן של חמש שנים בשכר הכולל את כל התוספות והתנאים הסוציאליים הנלווים לשכר.
לעובדים אלה אין מעמד של עובדים קבועים, וניתן לסיים את החוזה להעסקתם על פי התנאים המפורטים בו.
האמורים היו המועמדים היחידים למשרה שהם מועסקים בה, ומרגע ששובצו בה נסללה לפניהם הדרך למשרות בכירות יותר בחברה.
חברת הדואר הודיעה למשרד מבקר המדינה בתשובתה מפברואר 2007 שהיא שוקדת על הכנת הנחיות בנוגע לגיוס עובדים למשרות זוטרות.
ניהול מאגר נתונים על העסקת קרובים .
על מנת להבטיח שלא ייווצרו יחסי כפיפות בין קרובי משפחה המועסקים בארגון ולא יועסקו קרובי משפחה באותה יחידה או בתפקידים שבהם קרבת המשפחה עלולה ליצור ניגוד עניינים, יש לנהל מאגר מידע שיכלול את נתוני כל העובדים שיש להם קרובי משפחה בארגון.
הביקורת העלתה כי במערכת הממוחשבת של חברת הדואר אין נתונים על כל קרובי המשפחה של עובדיה שנקלטו בימי רשות הדואר, אלא רק נתונים על קרובי משפחה שנקלטו בדואר משנת 1995 .
ואילך, שמקורם בהצהרות של העובדים בהיעדר מידע שלם על קרובי המשפחה המועסקים בחב רה קשה למנוע יחסי כפיפות אסורים בין עובדים וניגוד עניינים בפעילותם.
לדעת משרד מבקר המדינה, היה על החברה לפעול להשלמתו ולעדכונו של מאגר הנתונים על קרובי המשפחה בקרב עובדיה, על מנת למנוע היווצרות של יחסי כפיפות, גם לא עקיפים, בין עובדים בכירים שלה לקרוביהם המועסקים בה.
אולם עד מועד סיום הביקורת לא נעשה הדבר.
חברת הדואר הודיעה בתשובתה מפברואר 2007 כי "בימים אלה אנו פועלים לביצוע מיפוי של כל קרובי המשפחה המועסקים בחברה"; וכי "בתאריך 11.
06 כבר פורסמו הנחיות בנושא העסקת קרובי משפחה בחברה התואמות את תקנות החברות הממשלתיות".
כן הודיעה החברה שבדעתה לפעול להשלמת מאגר המידע בדבר קרבת משפחה בין עובדיה.
משרד מבקר המדינה מסר לחברת הדואר, לפי בקשתה, את רשימת קרובי המשפחה המועסקים בה, שאותרו בבדיקתו.
ביוני 2007 הודיעה החברה למשרד מבקר המדינה ש-167 קרובים הכלולים ברשימה אינם כלולים במערכת הממוחשבת שלה; וכי היא בודקת את העניין ותמסור לו את תוצאות הבדיקה.
החלטות הוועדה לבחינת העסקת קרובים .
בשנת 1995 הכינה הנהלת הרשות טיוטת נוהל שנועד להתאים את ההוראות שבתקשי"ר לתנאים ולצרכים המיוחדים של הרשות ולשמש את הוועדה שהוקמה ברשות לבחינת העסקתם העסקת עובדים בשמונה תאגידים ציבוריים 67 .
של קרובי משפחה (להלן - הוועדה).
ואולם הגופים המוסמכים של הרשות לא אישרו את טיוטת הנוהל.
משרד מבקר המדינה בדק את ההחלטות שהתקבלו בפרק הזמן ינואר 2004- פברואר 2006 בוועדה.
בפרק הזמן האמור הוגשו לוועדה265 הצהרות על קרבת משפחה לעובדים ברשות שהגישו מי שעמדו להציג את מועמדותם למכרזים פנימיים ופומביים שהוציאה הרשות, עובדים חדשים שהתקבלו לעבודה ברשות ועובדי הרשות שעמדו להתמנות לתפקידים אחרים בה.
על פי התקשי"ר, אסור להעסיק קרובי משפחה באותה יחידה מינהלית מחשש לניגוד עניינים.
נמצא כי הוועדה התלבטה בבעיה מה ייחשב "יחידה מינהלית" לעניין העסקת קרובי משפחה.
במועד סיום הביקורת עדיין לא נפתרה הבעיה.
לדעת משרד מבקר המדינה, ראוי שהחברה תבדוק מיד אם אין בה עובדים שבשל קרבת המשפחה ביניהם פועלים בניגוד עניינים, ותנקוט את הצעדים הדרושים לביטול מצבים כאלה, בלי קשר לקבלת החלטה לעניין הגדרתה של "יחידה מנהלית"; עניין שראוי גם כן להחיש את הטיפול בו.
,סוכני דואר הם מפעילים של סוכנות דואר המספקת לציבור שירותי דואר והם אינם נמנים עם עובדי החברה.
לוועדה לא היו קריטריונים או נוהל המיועדים למנוע ניגודי עניינים שעלולים להיווצר בשל העסקת קרובי משפחה של סוכני דואר בחברה.
כמו כן לא נמצאו נימוקים להחלטות הוועדה במקרים בהם אישרה העסקה מעין זו.
לדעת משרד מבקר המדינה, מן הראוי שהנהלת החברה תבחן אם קיימים מצבים של ניגוד עניינים בקשר לסוכני דואר וקרובי משפחה שלהם המועסקים בחברה, ותפעל לתיקון המצב אם יאותרו מצבים כאלה.